Diari Oficial de la Generalitat Valenciana


Sumari del DOGV 3402, del 29-12-1998 (1998/10924)

ORDRE de 10 de novembre de 1998, de la Conselleria de Cultura, Educació i Ciència, per la qual es disposa el funcionament dels instituts d'Educació Secundària de Chiva, l'Eliana, Massamagrell, Nules, Onda, Picassent i València.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3402

Data del DOGV
:   29-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/10525


Data del document
:   10-11-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 10 de novembre de 1998, de la Conselleria de Cultura, Educació i Ciència, per la qual es disposa el funcionament dels instituts d'Educació Secundària de Chiva, l'Eliana, Massamagrell, Nules, Onda, Picassent i València. [1998/Q10603]
  
El Decret 158/1998, de 29 de setembre, del Govern Valencià, publicat en el Diari Oficial de la Generalitat Valenciana de 14 d'octubre, pel qual es creen els instituts d'Educació Secundària de Chiva, l'Eliana, Massamagrell, Nules, Onda, Picassent, Vicente Blasco Ibáñez i el número 31 de València, autoritzà el conseller de Cultura, Educació i Ciència perquè dictara les disposicions necessàries per al seu compliment i desplegament.
  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Iniciaran les seues activitats el curs acadèmic 1998/99 els instituts d'Educació Secundària de Chiva, codi 91571077, de l'Eliana, codi 71005496, de Massamagrell, codi 27960484, de Nules, codi 86887114, d'Onda, codi 18544850, Vicente Blasco Ibáñez de València, codi 72688748, i número 31 de València, codi 12152329.
  
Segon
  
1. El curs acadèmic 1998/99, els citats instituts admetran matrícula de tercer curs d'Educació Secundària Obligatòria i dels ensenyaments que ja s'impartien als centres extingits d'on procedixen.
  
2. Els dits ensenyaments figuren en els annexos de l'Ordre de 23 de juliol de 1998, de la Conselleria de Cultura, Educació i Ciència, per la qual es fixen, implanten i cessen determinats ensenyaments als instituts i seccions d'Educació Secundaria de la Comunitat Valenciana (DOGV de 9 de setembre).
  
3. En cursos successius s'aniran incorporant, cada any acadèmic, un nou curs d'Ensenyament Secundari, i es procedirà, paral·lelament, a l'extinció del ensenyaments de Batxillerat Unificat Polivalent, del Curs d'Orientació Universitària i dels ensenyaments de Formació Professional regulats per la Llei 14/1970, General d'Educació.
  
Tercer
  
Els instituts d'Educació Secundària a què es referix la present disposició impartiran els següents programes d'educació bilingüe: el Programa d'Ensenyament en Valencià (PEV) i el Programa d'Incorporació Progressiva (PIP).
  
Quart
  
A l'efecte de matrícula i realització de les proves d'accés a la universitat, s'adscriuen a la Universitat Jaume I de Castelló els següents instituts:
  
- Institut d'Educació Secundària de Nules, codi 58648176.
  
- Institut d'Educació Secundària d'Onda, codi 46639472
  
Cinqué
  
A l'efecte de matrícula i realització de les proves d'accés a la universitat, s'adscriuen a la Universitat de València, Estudi General, els següents instituts:
  
- Institut d'Educació Secundària de Chiva, codi 96095139.
  
- Institut d'Educació Secundària de l'Eliana, codi 23518802.
  
- Institut d'Educació Secundària de Massamagrell, codi 09941921
  
Sisé
  
A l'efecte de matrícula i realització de les proves d'accés a la universitat, s'adscriuen a la Universitat Politècnica de València els següents instituts:
  
- Institut d'Educació Secundària Vicente Blasco Ibáñez, de València, codi 01694381.
  
- Institut d'Educació Secundària número 31 de València, codi 27556378.
  
Seté
  
El director territorial de Cultura i Educació competent nomenarà el director provisional del centre, conformement a allò establit en l'article 14.3 del Decret 243/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8 de setembre).
  
Vuité
  
La implantació efectiva dels ensenyaments a què es referix la present ordre queda condicionada al fet que el nombre d'alumnes inscrit en cadascun dels ensenyaments siga com a mínim de 20.
  
Nové
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A dit efecte, la Direcció Territorial de Cultura i Educació competent efectuarà l'oportuna i raonada proposta.
  
Deu
  
La Direcció General de Centres Docents, quan així ho aconsellen les circumstàncies, podrà modificar l'adscripció dels centres a l'efecte de realització de les proves d'accés a la universitat.
  
DISPOSICIÓ ADDICIONAL
  
El que s'establix en la present disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritzen els diferents òrgans de la Conselleria de Cultura, Educació i Ciència perquè, en l'àmbit de les seues respectives competències, adopten les mesures necessàries per a l'aplicació i desplegament del que es disposa en dita ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 1998
  
València, 10 de novembre de 1998
  
El conseller de Cultura, Educació i Ciència,